open-index/open-wikipedia-markdown huggingface dataset:
కల్పనా చావ్లా పురస్కారము

**కల్పనా చావ్లా అవార్డు** ను మన దేశంలో తమిళనాడు ప్రభుత్వం ప్రతియేటా ఆగస్టు 15న వివిధ రంగాలలో మహిళా శక్తిమంతులకు అందిస్తోంది. తమిళనాడు ప్రభుత్వం ఆగస్టు 4 2003 న ఈ అవార్డు కోసం 792 సంఖ్య గల ఉత్తర్వును వెలువరించింది. 2003 నుండి ఈ అవార్డును అందజేస్తున్నారు. 
## విశేషాలు
భారతదేశం లోని హర్యానా రాష్ట్రంలో జన్మించి మనదేశానికి ఎనలేని కీర్తి ప్రతిష్ఠలు సంపాదించిన కల్పనా చావ్లా పేరు మీద ప్రతి సంవత్సరం ఆదర్శ మహిళలకు తమిళనాడు రాష్ట్ర ప్రభుత్వం ప్రతియేటా అందిస్తుంది.ఈ అవార్డు మూలంగా ఐదు లక్షల నగదు పురస్కారాన్ని, సర్టిఫికేటును ప్రతి సంవత్సరం ఆగస్టు 15 న స్వాతంత్ర్య దినోత్సవం రోజున ముఖ్యమంత్రి చేతుల మీదుగా ఆదర్శమహిళలకు అందజేయబడుతుంది. ఈ అవార్డు కొరకు మహిళలను ఎంపిక చేయుటకు కమిటీ ఉంటుండి.

## ఎంపిక కమిటీ వివరాలు
తమిళనాడు ప్రభుత్వ ఉత్తర్వుల ప్రకారం ఈ క్రింది వారు ఎంపిక సంఘంగా ఏర్పడి ఈ అవార్డు గ్రహీతను ఎన్నిక చేస్తుంది.
#చైర్ పర్సన్/చైర్మన్ : ప్రభుత్వ ఛీఫ్ సెక్రటరీ.
#సభ్యులు :
##సెక్రటరీ, ఆర్థిక శాఖ.
##సెక్రటరీ, హోం శాఖ
##సెక్రటరీ, పరిశ్రమల శాఖ
##సెక్రటరీ, సోషల్ వెల్ఫేర్ అండ్ న్యూట్రిషన్ మీల్ ప్రోగ్రాం
##సెక్రటరీ, పబ్లిక్.
##వైస్ ఛాన్సలర్, అన్నా విశ్వవిద్యాలయం చెన్నై.
##వైస్ ఛాన్సలర్, మదర్ తెరెసా విశ్వవిద్యాలయం.
## జస్టిస్ పద్మిని జేసుదురై
## డా. పద్మా సుబ్రమణ్యన్, 
#మెంబర్ సెక్రటరీ : సెక్రటరీ, హయ్యర్ ఎడ్యుకేషన్
## నియమాలు
ఈ అవార్డు ఎంపిక కొరకు కొన్ని నియమాలను తమిళనాడు ప్రభుత్వం ఉత్తర్వులో వెలువరించింది.
* ఈ అవార్డును మెడల్ రూపంలో యిచ్చి, దానిని "కల్పనా చావ్లా అవార్డు ఫర్ కరేజ్ అండ్ డేరింగ్ ఎంటర్ ప్రైజ్" అని పిలువబడుతుంది.
* ఈ మెడల్ ను తమిళనాడు రాష్ట్రంలోని మహిళలకు అందజేయాలి. దానిని భారత స్వాతంత్ర్య దినోత్సవం రోజున రాష్ట్ర ముఖ్యమంత్రి అందజేయాలి.
* ఈ మెడల్ వృత్తాకారంగా ఉండి దాని వ్యాసం 83 సెం.మీ, మందం 6 మి.మీ ఉండాలి. దీనిని వెండితో తయారుచేసి బంగారు పూతను వేయాలి. దానిపై తమిళంలో వివరాలను ఒకవైపు, రెండవవైపు తమిళనాడు రాష్ట్ర చిహ్నం ఉండాలి. దీని వెల రూ.5000/- ఉండాలి.
* ఈ మెడల్ తో పాటు నగదుగా ఐదు లక్షల రూపాయలను గ్రహీతకు యిచ్చి సత్కరించాలి.
* సంవత్సరానికి ఒక్కరికి మాత్రమే ఈ మెడల్ యివ్వాలి. గ్రహీత పేరును తమిళనాడు ప్రభుత్వ గజిట్ లో ప్రచురించాలి.
* ఈ అవార్డును ఎంపిక కమిటీ ఎంపిక చేసినా ప్రభుత్వం దానిని దృవీకరించాలి.

## అవార్డు గ్రహీతలు
* 2003 : రేష్మాశర్మ - కరాటే విద్యలో ప్రవీణురాలు.
* 2004 :అమలా మేరీ - బీడీ కార్మికురాలు, అసమాన ధైర్యసాహసాలతో పాడైపోయిన రైలు మార్గం చూసి రైలును ఆపి అనేక మంది ప్రాణాలను రక్షించిన వనిత.
* 2005 :మీరా రామలింగం - సునామీలో అనేకమందిని కాపాడారు.
* 2006 : డా.వసంత కందస్వామి, ఐఐటిలో సామాజిక న్యాయం కోసం కృషిచేసారు.
* 2007 : అర్హులు లేరు.
* 2008: జ్యోతి నిర్మల, కన్యాకుమారి జిల్లా కలెక్టరు.
* 2009: పుష్పాంజలి, డా.రాజమహేశ్వరి, 
* 2010: జె.దీప, 
* 2011 : ఎస్.సంగీత : రెవెన్యూ డివిజనల్ ఆఫీసర్, తిరుచి  
* 2012 : డి.రాజ్యలక్ష్మి, డి.శివరంజని, ఈ తల్లీ కూతుళ్ళకు దొంగలతో వీరోచితంగా పోరాడారు.
* 2013 : సూకి ప్రమీల, తాలూక్ సప్లై ఆఫీస్, విల్వనకోడ్, కన్యాకుమారి, 
* 2014 : ఆర్.పొన్ని, సూపరింటెండెంట్ ఆఫ్ పోలీసు.

## మూలాలు

## ఇతర లింకులు

వర్గం:పురస్కారాలు
వర్గం:తమిళనాడు
బాలావారిపాలెం

**బాలావారిపాలెం** బాపట్ల జిల్లా నిజాంపట్నం మండలానికి చెందిన రెవెన్యూయేతర గ్రామం. 

ఈ గ్రామం ఆముదాలపల్లె గ్రామ పంచాయతీ పరిధిలోని ఒక శివారు గ్రామం. 
## దర్శనీయ ప్రదేశాలు/దేవాలయాలు
గ్రామదేవత శ్రీ రెడ్డెంకమ్మ ఆలయం:- ఈ ఆలయంలో అమ్మవారి కొలుపులు వైభవంగా నిర్వహించు చున్నారు. ఈ సందర్భంగా అమ్మవారికి గ్రామోత్సవం నిర్వహించారు.

## మూలాలు

వర్గం:నిజాంపట్నం మండలం లోని రెవెన్యూయేతర గ్రామాలు
ద్వారకచర్ల

**ద్వారకచర్ల,** మార్కాపురం జిల్లా కొమరోలు మండలానికి చెందిన రెవెన్యూయేతర గ్రామం. 

## దర్శనీయ ప్రదేశాలు/దేవాలయాలు
### శ్రీ ఉమామహేశ్వరస్వామివారి ఆలయం
ద్వారకచర్లలో కొలువైన ఈ ఆలయంలో, శ్రీ ఉమామహేశ్వర, నవగ్రహ, పెద్దమ్మతల్లి విగ్రహ ప్రతిష్ఠా మహోత్సవాలు, 2015, జూన్-6వ తేదీ శనివారంనాడు ప్రారంభమైనవి. ఆరోజు వేదపండితులు, మహాగణపతి, వాస్తుపూజలు, యంత్రాలకు అభిషేకాలు నిర్వహించారు. అనంతరం అన్నదానం నిర్వహించారు. 7వ తెదీ ఆదివారం వేదపండితుల మంత్రోచ్ఛరణల మధ్య, విగ్రహ ప్రతిష్ఠా కార్యక్రమం ఘనంగా నిర్వహించారు. ఈ కార్యక్రమంలో ఉదయం అభిషేకాలు, మహాపూర్ణాహుతి, కార్యక్రమాలను నిర్వహించారు. అనంతరం ఉత్సవ మూర్తులకు కళ్యాణం, గ్రామోత్సవం కన్నులపండువగా నిర్వహించారు. ఈ కార్యక్రమాలకు భక్తులు విరివిగా తరలివచ్చారు. ఈ సందర్భంగా భక్తులకు అన్నదానం నిర్వహించారు.
## మూలాలు
జ్ఞానాపురం

**జ్ఞానపురం** ఆంధ్ర ప్రదేశ్ రాష్ట్రంలోని విశాఖపట్నం లో ఒక నివాస ప్రాంతం.

## చరిత్ర
జ్ఞనపురం విశాఖపట్నం నగరానికి ప్రక్కనే ఉన్న ప్రాంతం. ఈ ప్రాంతంలో రోమన్ కాథలిక్ మిషన్ గా పిలివబడుతున్న ఫ్రాన్సిస్ డి సేల్స్ మొదతి బిషప్ గా 1880 ప్రాంతంలో ఉన్నట్లు తెలియుచున్నది. ఇచ్చట రోమన్ కాథలిక్ మిషన్, చర్చి, విద్యా సంస్థలు, ఆర్థిక సంస్థలు 1880 కు పూర్వమే ఉన్నవి. 
## కాన్వెంట్ జంక్షన్
కాన్వెంట్ జంక్షన్ లేదా చావుల మదుము అనేది పూర్వం విశాఖపట్నంలో ప్రసిద్ధ ప్రాంతం. ఇచటికి గాజువాక, కంచరపాలెమ్ నుండి బస్సులు తరచుగా వస్తూంటాయి.

## పాఠశాల
సెయింట్ పీటర్ హై స్కూలు విశాఖపట్నంలో ప్రసిద్ధ పాఠశాల. ఇది ప్రాచీనమైనది. ఈ పాఠశాలలో తెలుగు మాధ్యమంలో స్టేట్ కరిక్యులం ను బోధిస్తారు. పేద,మధ్యతరగతి విద్యార్థులకు ఈ పాఠశల చక్కని విద్యను అందుస్తున్నది. ఈ పాఠశాలలో ప్రాథమిక విద్య కూడా అందిస్తారు.

## రవాణా
ఇది విశాఖపట్నం రైల్వే స్టేషను వెనుకగా ఉన్న నివాస ప్రాంతం కనుక నగరంలోని అన్ని ప్రాంతాలకు కూడ నిరంతరం రవాణా సదుపాయం ఉంటుంది.

## మూలాలు


వర్గం:విశాఖపట్నం పరిసర ప్రాంతాలు
దేవనబోయిన నాగలక్ష్మి

**నాగలక్ష్మి** యానిమల్ సైన్సెస్ శాస్త్రవేత్త. ఆమె ఆంధ్రప్రదేశ్ లోని కోరుట్ల నందు గల "ఏనిమల్ న్యూట్రిషన్ ఇన్ కాలేజ్ ఆఫ్ వెటర్నరీ సైన్సెస్"  కు విభాగాధిపతిగా ఉన్నారు. ఆమె అనేక జాతీయ, రాష్ట్ర అవార్డులను అందుకున్నారు. ఆమె 80 కి పైగా పరిశోధన పత్రాలను వివిధ పత్రికలలో ప్రచురించారు. 
## జీవిత విశేషాలు
తండ్రి సైనికోద్యోగి కావడంతో ఆమె మహారాష్ట్ర లోని అహ్మద్ నగర్ లో సెప్టెంబరు 24 1969 న జన్మించారు. మహారాష్ట్ర, తమిళనాడు, మధ్యప్రదేశ్ లోని కేంద్రీయ విద్యాలయాలలో విద్యాభ్యాసం చేసారు. జబల్ పూర్ లో డిగ్రీ చదివారు. ఉత్తర ప్రదేశ్ లోన్ని యిజ్జత్ నగరంలోని ఐ.వి.ఆర్.ఇనిస్టిట్యూట్ లో పోస్టు గ్రాడ్యుయేట్ చదివారు. "యానిమల్ న్యూట్రిషన్" అంశంలో పరిశోధనలు నిర్వహించారు. ఈ విశ్వవిద్యాలయంలో ఐ.సి.ఎ.ఆర్ ఫెలోషిప్ అందుకున్నారు. పి.జి చేసి కొన్ని ఉద్యోగాలలో చేరిన అనంతరం యానిమల్ సైన్సెస్ లో ఒంటరి మహిళగా పరిశోధనలు మొదలుపెట్టారు. హైదరాబాదులోని వెంకటేశ్వర హాచరీస్ లో న్యూట్రిషన్ విభాగంలో అసెస్టెంట్ మేనేజరుగా చేరారు. 1999 లో ఎన్.జి.రంగా అగ్రికల్చరల్ విశ్వవిద్యాలయం లో అసిస్టెంట్ ప్రొఫెసర్ గా ఎంపికయ్యారు.ఐ.సి.ఎ.ఆర్ ప్రాజెక్టులో 2002 నుండి శాస్త్రవేత్తగా పరిశోధనలు చేస్తున్నారు.

## పరిశోధనలు
డా.నాగలక్ష్మి పశువుల దాణాను వినూత్న విధానాల ద్వారా రూపొందించడం మీదనే పరిశోధనలు చేసారు. అడవులు తరిగిపోతున్న నేపద్యంలో పశువులకు ప్రత్యామ్నాయ దాణా యొక్క ఆవశ్యకతను గుర్తించి ఆమె పరిశోధనలు ప్రారంభించారు. మొక్కజొన్నల్ని తీసివేసిన తర్వాత మిగిలే కంకులను మేతగా ఉపయోగించే మార్గం కనుగొన్నారు. ఇదే విధంగా చెరకు పిప్పిని ఎరువుగానే కాకుండా దాణాకు వాడవచ్చునని నిరూపించారు. ఇళ్ళలో మిగిలిన ఆహార పదార్థాలను, చెత్తను కూడా పశువుల దాణాగా రూపొందించడమే ఈమె పరిశోధనా విజయమైంది. వేపగింజలు, పత్తి గింజలు నుంచి నూనెను తీసివేసిన తరువాత మిగిలిన పిండిని కేక్ ను ఎరువుగానే కాకుందా పశువుల దాణాకు కూడా వాడవచ్చునని నిరూపించారు . చేదైన వేప గింజల పిండికి యూరియా, ఆల్కలీ ట్రీట్ మెంటు ఇవ్వడం ద్వారా ఆయా విషాలను పోగొట్టి దాణాగా వాడితే జంతువులకూ చాలా బలవర్ధకమైన ఆహారం కాగలదని రుజువు చేసారు. పత్తి గింజల్లో ఉండే గాసిపాల్ అనే విష పదార్థాన్ని తొలగించేందుకు కొన్ని పద్ధతులను అనుసరిస్తే దాణాగా ఉపయోగపడుతుందని చెప్పారు.

## అవార్డులు
2003 లో డాక్టర్ నాగలక్ష్మిని అఖిల భారత యానిమల్ సైన్సెస్ లో ఉన్న ఒకేఒక అవార్డు అయిన నేషనల్ అకాడమీ ఆఫ్ అగ్రికల్చర్ సైన్సెస్ (నాస్) 2001-2002 సంవత్సరానికి గాను యంగ్ సైంటిస్టు అవార్డుకు ఎంపిక చేసింది. యానిమల్ సైన్సెస్ లో విశేష పరిశోధనా కృషి చేసినవారిని వరించే ఈ అవార్డును ఈమె 2003 ఫిబ్రవరిలో భోపాల్ లోజరిగిన 6వ వ్యవసాయ విజ్ఞాన కాంగ్రెస్ లో అందుకున్నారు.  ఈమె ఆనిమల్ న్యూట్రిషన్ అసోసియేషన్ లో జీవితకాల సభ్యత్వం పొందారు. ఆమె "మిసెస్ మిమల్ శ్రీనివాస్ క్షీరసాగర్ మెమోరియల్ అవార్దు" ను అందుకున్నారు. 

## మూలాలు


## ఇతర లింకులు
* http://prabook.org/web/person-view.html?profileId=408967 
* http://www.ijsrp.org/research-paper-0413/ijsrp-p1652.pdf

వర్గం:తెలుగువారిలో శాస్త్రవేత్తలు
వర్గం:భారతీయ మహిళా శాస్త్రవేత్తలు
వర్గం:1969 జననాలు
వర్గం:జంతు శాస్త్రవేత్తలు
తమలంపాడు

**తమలంపాడు,** కృష్ణా జిల్లా పెదపారుపూడి మండలానికి చెందిన రెవెన్యూయేతర గ్రామం. 

## గ్రామ భౌగోళికం
సముద్రమట్టానికి 11 మీ.ఎత్తు

### సమీప గ్రామాలు
గుడివాడ, పెడన, హనుమాన్ జంక్షన్, ఏలూరు

### సమీప మండలాలు
గుడివాడ, నందివాడ, ఉంగుటూరు, వుయ్యూరు

## గ్రామానికి రవాణా సౌకర్యాలు
వెంట్రప్రగడ, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 39 కి.మీ

## గ్రామంలో విద్యా సౌకర్యాలు
మండల పరిషత్ పాఠశాల, తమలంపాడు
## గ్రామ పంచాయతీ
ఈ గ్రామం దోసపాడు గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశములు/దేవాలయాలు
### శ్రీ అంకమ్మ తల్లి ఆలయం
గ్రామములోని మాయా వారి అంకమ్మతల్లి జాతర మహోత్సవాన్ని, ప్రతి మూడు సంవత్సరాలకొకసారి నిర్వహించెదరు. తాజాగా ఈ జాతరను, 2015, జూన్-7వ తేదీ ఆదివారంనాడు, ఘనంగా నిర్వహించారు. అమ్మవారిని పంటపొలాలలో మట్టి విగ్రహాలతో ఆవిష్కరించి, పాడిపంటలు వృద్ధిచెందాలని పూజలుచేసారు. చివరగా గ్రామ ప్రధాన వీధులలో, డప్పు వాయిద్యాలతో గ్రామోత్సవం నిర్వహించారు. అనంతరం భక్తులకు భారీగా అన్న సమారాధన నిర్వహించారు. [1]

ఈ ఆలయ సప్తమ వార్షికోత్సవాన్ని, 2015, నవంబరు-2వ తేదీ సోమవారంనాడు ఘనంగా నిర్వహించారు. [2]
### శ్రీ గౌరీదేవి అమ్మవారి ఆలయం
### శ్రీ ఆంజనేయస్వామివారి ఆలయం

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు
[1] ఈనాడు అమరావతి; 2015, జూన్-8; 38వపేజీ.
[2] ఈనాడు అమరావతి; 2015, నవంబరు-3; 23వపేజీ.

వర్గం:ఆంధ్రప్రదేశ్ సీఆర్‌డీఏ గ్రామాలు
నేమాని దుర్గాప్రసాద్

**నేమాని దుర్గాప్రసాద్** భారతీయ అంతరిక్ష శాస్త్రవేత్త. ఈయన 1986 లో నేషనల్ ఏరోనాటిక్స్ అండ్ స్పేస్ అడ్మినిస్ట్రేషన్ లో పబ్లిక్ సర్వేస్ గ్రూప్ అఛీవ్‌మెంటు అవార్దు గ్రహీత. అమెరికన్ జియోఫిజిక్స్ యూనియన్ కు జీవితకాల సభ్యులుగా యున్నారు.అంతర్జాతీయ ఆశ్త్రోమిచల్ యూనియన్ లో కూడా సభ్యులు.
## జీవిత విశేషాలు
ఆయన విజయవాడలో 1934 అక్టోబరు 11 న అన్నపూర్ణమ్మ వెంకటరామయ్య దంపతులకు జన్మించారు. ఆంధ్ర విశ్వవిద్యాలయం లో బి.ఎస్.సి (ఆనర్స్), బొంబాయి విశ్వవిద్యాలయంలో ఎం.ఎస్.సి, పి.హెచ్.డి పట్టాలను పొందారు. టాటా ఇనిస్టిట్యూట్ ఆఫ్ ఫండమెంటల్ రీసెర్చె(బొంబాయి) సంస్థలో ఫెలోషిప్ అందుకొని రీడరుగా (1955-1985) పనిచేసారు. అసోసియేట్ ప్రొఫెసరుగా 1964 నుండి 1967 వరకు పనిచేసారు. ప్రాజెక్టు సైంటిస్టుగా స్పేస్ లాబ్-3 ఎక్స్‌పరిమెంటు లో 1977 నుండి 8 సంవత్సరాలు పనిచేసి పలు నూతన అంశాలను అధ్యయనం చేసారు. వందకు పైగా పరిశోధనా పత్రాలను వెలువరించారు. అంతరిక్ష పరిశోధనా సదస్సులో సమర్పించిన పలు శాస్త్రవేత్తల పత్రాలను సదస్సుల కార్యకలాపాలను సమీక్షించారు.

## అవార్డులు
అమెరికన్ జియోఫిజికల్ యూనియన్, ఇంటర్నేషనల్ అస్ట్రానమిక్ యూనియన్ గౌరవ సభ్యత్వాన్ని అందుకున్నారు. అమెరికాలోని నాసా వారి పబ్లిక్ సర్వీసు గ్రూప్ అఛీవ్ మెంటు అవార్డు(1986) గ్రహీతగా ఘన కీర్తినార్జించారు. 
## మూలాలు

## ఇతర లింకులు
* http://ntrs.nasa.gov/archive/nasa/casi.ntrs.nasa.gov/19670009302.pdf
* http://onlinelibrary.wiley.com/doi/10.1029/JA074i001p00409/pdf
* http://ntrs.nasa.gov/archive/nasa/casi.ntrs.nasa.gov/19690029284.pdf
* http://prabook.org/web/person-view.html?profileId=397163

వర్గం:కృష్ణా జిల్లా శాస్త్రవేత్తలు
వర్గం:తెలుగువారిలో శాస్త్రవేత్తలు
వర్గం:1934 జననాలు
వర్గం:ఖగోళ శాస్త్రవేత్తలు
వర్గం:విజయవాడ వ్యక్తులు
కిబుల్ లామ్జావో జాతీయవనం

**కిబుల్ లామ్జావో జాతీయ పార్కు  ** మనదేశంలోని మణిపూర్ రాష్ట్రంలోని బిష్ణుపూర్ జిల్లా లోని లోక్‌తక్ సరస్సులో ఉన్న ఒక జాతీయ పార్కు. అనేక రకాల వైవిధ్యమైన జీవజాతులను ఇక్కడ చూడవచ్చును. **ఓన్లీ ఫ్లోటింగ్ నేషనల్ పార్క్ ఇన్ ది వరల్డ్ ** అంటే ప్రపంచంలోనే నీటిపై తేలియాడే ఏకైక జాతీయ పార్కు గా ఇది రికార్డుల కెక్కింది. ఇక్కడి జీవ వైవిధ్యాన్ని పరిరక్షించేందుకు భారత ప్రభుత్వము 1977లో ఈ వనాన్ని అభయారణ్యంగా ప్రకటించింది.
## విశేషాలు
*40 చదరపు కిలోమీటర్ల విస్తీర్ణంలో ఉన్న లోక్‌తక్ మంచినీటి సరస్సులో 'ఫుమ్‌డిస్' అనే జాతి మొక్కలు విపరీతంగా పెరుగుతాయి. సరస్సులో మూడో వంతు భాగంలో ఇవి విస్తరించాయి. వేసవి రాగానే ఈ మొక్కలు కుళ్లిపోయి గట్టిబడతాయి. పాడైపోయిన ఈ మొక్కలపై మళ్లీ తాజా మొక్కలు పెరగడంతో కిందిభాగమంతా మట్టితో గట్టిపడుతుంది. దీనిపై మళ్లీ మొక్కలు పెరగడంతో పైభాగమంతా చూడ్డానికి గడ్డి నేలలా తయారవుతుంది. అందుకే సరస్సులో సందర్శకులు నడుస్తూ తిరిగిరావచ్చు.
*ఫుమ్‌డిస్‌పై ఇతర వృక్షాలు కూడా పెరగడంతో ఈ సరస్సు ఎన్నో జీవులకు కూడా ఆవాసమైంది. దీనిపై గుడిసెల్లాంటి నిర్మాణాలు వేసినా నిలబడతాయి.
*ఈ సరస్సుపై వందలాది మత్స్యకారుల కుటుంబాలు తేలికపాటి గుడిసెలు వేసుకుని జీవిస్తున్నాయి. పైగా ఇక్కడి మరో ప్రత్యేకత ఏమిటంటే... ప్రపంచంలో మరెక్కడా కనిపించని  **సంగయ్ ** అనే జాతి జింక ఇక్కడ మాత్రమే కనిపిస్తుంది. మణిపూర్ సంస్కృతిలో ఇది భాగం కావడంతో ఈ జింకను **డ్యాన్సింగ్ డీర్ ** అని పిలుస్తారు. ఈ సరస్సులో అనేక రకాల పక్షి జాతులు, చిరుత, బ్లాక్ ఈగల్, షాహీన్ ఫాల్కన్, గ్రీన్ పీఫౌల్ లాంటివీ జీవిస్తాయి.
*ఈ ఫ్లోటింగ్ నేషనల్ పార్కులో సందర్శకులకోసం వాచ్ టవర్‌ను కూడా ఏర్పాటుచేశారు. దానిపైకి ఎక్కితే చుట్టూ ఆహ్లాదకరమైన పరిసరాలు కనువిందు చేస్తాయి. ఇక్కడికి రోజూ దేశవిదేశాల నుంచి సందర్శకులు వస్తుంటారు. 

## చిత్రమాలిక

దస్త్రం:Sambar-deer-in-forest.jpg|alt=
దస్త్రం:Sambar deer in City Forest Park,Chandigarh.jpg|alt=
దస్త్రం:Sambar Corbett India Dec19 D72 12585.jpg|alt=
దస్త్రం:Catopuma temminckii cropped.jpg|alt=
దస్త్రం:Viverra zibetha ras.jpg|alt=
దస్త్రం:Aceros nipalensis.jpg|alt=
దస్త్రం:Ulluk-2.jpg|alt=
దస్త్రం:Black eagle.jpg|alt=


## మూలాలు

## బయటి లంకెలు

వర్గం:మణిపూర్
వర్గం:భారతదేశంలో జాతీయ వనాలు
వర్గం:1977 స్థాపితాలు
కనువూరు విష్ణురెడ్డి

**కనువూరు విష్ణురెడ్డి** శ్రీ పొట్టి శ్రీరాములు నెల్లూరు జిల్లాకు చెందిన ఖగోళ శాస్త్రవేత్త. ఆయన యిప్పటివరకు 22 బెల్ట్ ఆస్టరాయిడ్సు, ఆరు బైనరీ ఆస్టరాయిడ్స్ ను కనుగొన్నాడు. ఆయన కనుగొన్న 22 గ్రహశకలాల్లో (ఏస్టరాయిడ్లు) ఒకదానికి "భారత్ 78125"గా నామకరణం చేసారు. ఆయన గౌరవార్థం 1981 మార్చి 6 న ఎస్.జె.బస్ అనే ఖగోళ శాస్త్రవేత్త కనుగొన్న ఒక గ్రహ శకలానికి 8068 విష్ణురెడ్డిగా నామకరణం చేసారు. ఆయన ప్లానెటరీ సైన్స్ ఇనిస్టిట్యూట్ లో అసోసియేట్ రీసెర్చ్ సైంటిస్టుగా పనిచేస్తున్నారు.

## జీవిత విశేషాలు

విష్ణురెడ్డి నెల్లూరు జిల్లాలోని సూళ్ళూరు పేటలోజన్మించారు. ప్రాథమిక విద్యను పూర్తిచేసి మద్రాసులో ఉన్నత విద్యను కొనసాగించారు. కోయంబత్తూరులో విజువల్ కమ్యూనికేషన్ లో డిగ్రీ తీసుకున్నారు. ఆయన గ్రాండ్ పోర్క్స్ లోని నార్త్ డకోటా విశ్వవిద్యాలయం నుండి ఎర్త్ సిస్టం సైన్స్ లో పి.హెచ్.డి చేసారు. ఆయన "మినరలాజికల్ సర్వే ఆఫ్ నియర్ ఎర్త్ ఆస్టరాయిడ్ పాపులేషన్"లో ఈ డాక్టరేట్ చేసారు. ఆయన ప్రస్తుతం జర్మనీ లోని మాక్స్‌ప్లాంక్ ఇనిస్టిట్యూట్ ఫర్ సోలార్ రీసెర్చి  లో పనిచేస్తున్నారు.

## పరిశోధనలు
ఆయన 1999 నుండి అవిరామంగా గ్రహశకలాల యావత్తు సమాచారాన్ని వివిధ వనరుల ద్వారా సేకరించడం ప్రారంభించి, దాదాపు ఆరువేల పేజీల సమాచారాన్ని ప్రోగుచేసారు. జాతీయ, అంతర్జాతీయ స్థాయిలలో ఇదే అభిరుచి, జిజ్ఞాస ఉన్న వారితో పరిచయం పెంచుకొని వారి సహాయ సహకారాలతో పరిశోధనలు చేసారు. వేల డాలర్లు ఖరీదు ఉన్న పాత టెలిస్కోపును కొనుక్కోలేని ఈయనకు ఇంటర్నెట్ స్నేహితులు స్వంత ఖర్చుతో పంపించారు. ఇంతలో అమెరికాలో అంరర్జాతీయ స్థాయిలో ఖగోళ పరిశోధనలకు సంబంధించిన వర్క్ షాపులో పాల్గొనడానికి "యాహూ" ఇంటర్నెట్ స్నేహితులు సహాయం అందించగా 2002 ఏప్రిల్ లో వర్క్ షాపులో పాల్గొని ఖగోళ శాస్త్రంలో తనకు తెలియని నూతన గవాక్షాలను ఆవిష్కరించుకున్నారు. ఆయన గ్రహశకలాలు, తోకచుక్కలపై పరిశోధనలు చేసారు.

అమెరికా లోని ఖగోళ శాస్త్రవేత్తల కేంద్రం టెక్సన్ కు కూడా బయలుదేరి వెళ్ళారు. కాంతి కాలుష్యం లేని రాత్రివేళలు సంవత్సరంలో 300 వరకు లభించే టెక్సన్ ప్రాంతంలో ఈయన తన పరిశోధనలు ప్రారంభించారు. 2002 జూన్ 28 వ తేదీన పరిశోధనలు ప్రారంభించిన ఈయన వారం రోజులలో అఖండ విజయాన్ని సాధించి, మాతృదేశ ప్రతిష్ఠను ఆధునిక ఖగోళ శాస్త్ర చరిత్రలో సుస్థిరం చేసారు.

2002 లో అమెరికా దేశ స్వాతంత్ర్య దినమైన జూలై, 4 వ తేదీన ఒక ఆస్టరాయిడ్ను ఆయన గుర్తించారు. దానిని అధికార ధృవీకరణ కోసం తన పరిశీలనా పత్రాన్ని ఇంటర్నేషనల్ ఆస్ట్రనామికల్ యూనియన్కు సమర్పించారు. 15 మంది సభ్యులతో కూడిన బృందం వివిధ పరిశీలనలు జరిపి కొత్తగా ఒక గ్రహశకలాన్ని విష్ణు రెడ్డి కనిపెట్టారని 2002, ఆగస్టు 15, భారత స్వాతంత్ర్యం రోజున ప్రకటించింది. ఈ గ్రహ శకలానికి "భారత్ 78118"గా నామకరణం చేసారు. ఆయన యిప్పటివరకు 22 బెల్ట్ ఆస్టరాయిడ్సు, ఆరు బైనరీ ఆస్టరాయిడ్స్ ను కనుగొన్నాడు.

## ప్రచురణలు
ఆయన యిప్పటి వరకు 70 పరిశోధనా పత్రాలను ప్రచురించారు.
## అవార్డులు
* 2010 : పెల్లార్ రైడర్ అవార్డు.

## మూలాలు

## ఇతర లింకులు

* About Our January Guest Speaker 
* http://www.thehindu.com/2004/08/15/stories/2004081503511200.htm

వర్గం:తెలుగువారిలో శాస్త్రవేత్తలు
వర్గం:ఖగోళ శాస్త్రవేత్తలు
వర్గం:నెల్లూరు జిల్లా శాస్త్రవేత్తలు
వర్గం:ఈ వారం వ్యాసాలు
బ్లూ పారట్‌ఫిష్

**నీలి చేప ** లేదా **బ్లూ పారట్‌ఫిష్ ** అనునది అంతరించి పోవుచున్న ఒక అరుదైన చేప జాతి.
## విశేషాలు
*ఈ చేపలు ఎక్కువగా కోరల్ రీఫ్ రాళ్ల దగ్గర ఉంటాయి. 
*ఇది సుమారు 29 అంగుళాల వరకు ఎదుగుతుంది. 
*నోట్లో దంతాలతో పాటు దీనికి గొంతులోనూ పళ్లుంటాయి. వీటిని పారింగ్జల్ టూత్ అంటారు.
* చిలుక ముక్కులాంటి దీని దవడ, దంతాలతో రాళ్లపై ఉన్న ఆల్గేను తొలుస్తూ కడుపు నింపుకుంటుంది. 
*గొంతులోని పళ్లతో ఏకంగా రాళ్లనే ఇసుకలా తొలిచి అందులో నాచును తినేస్తుంది. అలా రోజు మొత్తంలో 80 శాతం సమయం ఇది ఆహార వేటలో గడుపుతుంది.
*చిలుక ముక్కులాంటి దవడ ఉంటుంది కాబట్టి ఈ జాతి చేపల్ని ప్యారట్‌ఫిష్ అంటారు. కానీ దీని రంగుని బట్టి బ్లూ ప్యారట్‌ఫిష్ అని పేరు పెట్టారు.
*ఆహారం కోసం సముద్రంలో పగడపు దీవుల్లోని రాళ్లను పళ్లతో గీరడం వల్ల బోలెడంత ఇసుక తయారవుతుంది. ఇలా ఒకో చేప ఏడాదికి సుమారు 90 కిలోల ఇసుకను తయారుచేస్తుందని అంచనా. కొన్ని బీచ్‌ల్లో తెల్లగా కనిపించే ఇసుక వీటి వల్ల ఏర్పడినదే.
*వీటికి కూడా బ్లూ క్వాబ్స్, బ్లూ ప్యారట్స్, బ్లూమ్యాన్ అంటూ చాలా పేర్లు ఉన్నాయి.
*ఇవి ఎక్కువగా అట్లాంటిక్, కరిబీయన్ సముద్రాల్లో ఉంటాయి.

## పరిరక్షణ
ఈ చేప ఆల్గేను తిని రీఫ్‌లపై దాని వ్యాప్తిని ఆపడం ద్వారా మిగతా చేపలకు కూడా రీఫ్‌లు ఆవాసమవుతున్నాయి. కానీ ఈ నీలి చేప క్రమంగా అంతరించిపోతుండడం వల్ల రీఫ్‌లపై నాచు అధికంగా పేరుకుపోయి బోలెడు చేప జాతులకు నష్టం కలుగుతోంది. ముఖ్యంగా బ్రెజిల్‌ లోని సముద్రాల్లోని రీఫ్‌లు బాగా దెబ్బతింటున్నాయి. అందుకే శాస్త్రవేత్తలు ఈ చేపను కాపాడే చర్యలు మొదలెట్టారు.

## మూలాలు

## బయటి లంకెలు

వర్గం:జలచరాలు
వర్గం:చేపలు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
మోర్జంపాడు

**మోర్జంపాడు,** పల్నాడు జిల్లా మాచవరం మండలానికి చెందిన రెవెన్యూయేతర గ్రామం.

## గ్రామంలోని దర్శనీయ ప్రదేశాలు/దేవాలయాలు
### శ్రీ చౌడేశ్వరీ అమ్మవారి ఆలయం
నూతనంగా నిర్మించిన ఈ ఆలయంలో అమ్మవారి విగ్రహ ప్రతిష్ఠా మహోత్సవం, 2015, జూన్-7వ తేదీ ఆదివారంనాడు, వేదపండితుల మంత్రోచ్ఛారణల మధ్య ఘనంగా నిర్వహించారు. ఆలయ అవరణలో పోతురాజుస్వామివారి విగ్రహన్ని ఏర్పాటు చేసారు. ప్రత్యేకంగా ఏర్పాటుచేసిన తాటాకు పందిరిలో హోమం చేసారు. అనంతరం స్థానిక జిల్లా పరిషత్తు ఉన్నత పాఠశాల ఆవరణలో అన్నదానం నిర్వహంచారు. 
### శ్రీ లక్ష్మీ నరసింహస్వామివారి ఆలయం
ఈ ఆలయంలో స్వామివారి వార్షిక కళ్యాణోత్సవాన్ని పురస్కరించుకొని, 2016, ఫిబ్రవరి-16వ తేదీ మంగళవారంనాడు గ్రామములో నిర్వహించిన పౌంజసేవ అత్యంత వైభవంగా జరిగింది. శ్రీ లక్ష్మీనరసింహస్వామివారికి, ప్రత్యేకంగా అలంకరించిన గరుడ వాహనంపై ఈ గ్రామోత్సవం నిర్వహించారు. ఈ సందర్భంగా గ్రామం అంతా పండుగ వాతావరణం నెలకొన్నది. ఈ పొంజసేవ కార్యక్రమంలో పాటకచేరీ పెద్ద ఆకర్షణగా మారినది. 
### శ్రీ బుగ్గ మల్లేశ్వరస్వామివారి ఆలయం
ఈ ఆలయంలో 2016, మార్చి-3వ తేదీన్ గురువారంఆడు భ్రమరాంబా అమ్మవారు, రామచంద్రస్వామి, షణ్ముఖ నాగసుబ్రహ్మణ్యస్వామి, నవగ్రహ, సూర్యనారాయణస్వామివారల విగ్రహ ప్రతిష్ఠ నిర్వహించెదరు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
వర్గం:మాచవరం మండలం లోని రెవిన్యూయేతర గ్రామాలు
టైరనోసారస్

**టైరనోసారస్ ** అంతరించిపోయిన ఒక రాక్షసబల్లి జాతి). శాస్త్రవేత్తలు ఇటీవల దీని శిలాజాలను కనుగొని పరిశోధనల ద్వారా దీని గురించి మరిన్ని వివరాలను తెలుసుకున్నారు.
## విశేషాలు

*ఇది మాంసాహార కుటుంబానికి చెందినదే అయినా శాకాహారి అని తేలింది. పరిణామ క్రమంలో భాగంగానో, పరిసరాల ప్రభావం వల్లనో ఇది శాకాహార జీవిగా రూపాంతరం చెందిందని శాస్త్రవేత్తలు అంచనా వేస్తున్నారు. ఇలా చాలా అరుదుగా మాత్రమే జరుగుతుంది. పాండాల్లోనూ ఇలా పరిణామక్రమంలో మార్పులు వచ్చాయి. ఇప్పుడు ఆకులు మాత్రమే తినే పాండాలు మాంసాహారులైన పోలార్ బియర్, గ్రిజ్లీ బియర్‌ల నుంచే రూపాంతరం చెందాయి.
*ఈ రాక్షసబల్లి కొన్ని లక్షణాల్లో 15 కోట్ల ఏళ్ల క్రితం బతికిన శాకాహారి బ్రకియోసారస్‌ని కూడా పోలి ఉంది. అంటే దీనిలానే ఆకులూ అలములూ తినేది.
*చిలీ, అర్జెంటినాకు చెందిన కొందరు శాస్త్రవేత్తలు చేసిన తవ్వకాల్లో దీని శిలాజాలు దొరికాయి. వాటిని బట్టి దాని రూపాన్ని తయారు చేశారు. ఆపై అప్పట్లో అది ఏం తిందో, ఎలా బతికిందో కూడా తెలుసుకున్నారు. పరిశీలనలో ఇది ఇప్పటి వరకు తెలిసిన రాకాసిబల్లుల్లో కొత్తదని తేలింది. సుమారు కోటీ యాభైలక్షల ఏళ్ల క్రితం భూమిపై తిరుగాడిందని బయటపడింది.
*ఈ కొత్త రాక్షసబల్లి శిలాజాలు దక్షిణ అమెరికాలోని చిలీలో దొరకడం వల్ల దీనికి **చిలీసారస్ డిగో సూరెజి ** అని పేరు పెట్టారు.
*చిన్ని తల, పొడవైన మెడ, ఆకులా ఉండే పళ్లు, దృఢమైన కాళ్లతో ఉండే ఇది పది అడుగుల పొడవుతో భయంగొలిపేలా ఉండేది.

## చిత్ర మాలిక

File:Tyrannosaurus rex mmartyniuk.png|Life restoration of an adult *T.&nbsp;rex* with feathers (a trait that can be inferred by phylogenetic bracketing
File:Tyrannoskull.jpg|Profile view of a skull (AMNH 5027)
File:Tirannosauro milano4.JPG|A *Tyrannosaurus rex* skeleton in the [Milan Natural History Museum
File:Tarbosaurus and Tyrannosaurus.jpg|Diagram showing the differences between a generalised ''Tarbosaurus'' (A) and ''Tyrannosaurus'' (B) skull
File:Nanotyrannus lancensis skull.jpg|''Nanotyrannus lancensis'' holotype, possibly a juvenile ''Tyrannosaurus''
File:T-rex fossil Jane by Volkan Yuksel DSC08683g.JPG|11-year-old juvenile ("Jane") specimen, with adult in the background, [Burpee Museum of Natural History.

## మూలాలు

## బయటి లంకెలు
* The University of Edinburgh Lecture Dr Stephen Brusatte -టైరనోసారస్ శిలాజాలు -  ఫిబ్రవరి 20, 2015

వర్గం:డైనోసార్లు
త్రిపురనేని కమల్

**త్రిపురనేని కమల్** అంతరిక్ష పరిశోధకుడు. ప్రముఖ సాహితీవేత్త త్రిపురనేని గోపీచంద్ మనుమడు.
## జీవిత విశేషాలు
తెలుగు సాహితీ వేత్త అయిన త్రిపురనేని గోపీచంద్ మనవడే ఈ కమల్. తాత సాహితీ పరిశోధకుడుగా పేరొందితే మనవడు అంతరిక్ష పరిశోధకుడుగా సరికొత్త ప్రయోగాలకు శ్రీకారం చుడుతున్నాడు. ఆయన హైదరాబాదులో 1981 జనవరి 5 న జన్మించారు. బ్రిటన్ లోని మిడ్ వేల్స్ స్కూల్ లో ఉన్నత విద్యాభ్యాసం చేసారు. లండన్ విశ్వవిద్యాలయం లో మాస్టర్స్ డిగ్రీ చేసారు. కేంబ్రిడ్జ్ విశ్వవిద్యాలయంకు చెందిన ప్రొఫెసర్ పర్యవేక్షణలో మెటీరియల్స్ కెమిస్ట్రీ గ్రూపులో పి.హెచ్.డి చేసారు.

## పరిశోధనలు
మెటల్ ఆక్సైడ్ నుంచి ఆక్సీజన్ తయారుచేయడం కమల్ పరిశోధనాంశం. పది గ్రాముల టైటానియం ఆక్సైడ్ నుంచి నాలుగు గ్రాముల ఆక్సీజన్ ఉత్పత్తి చేయడంలో ఈయన పిహెచ్‌డి చేశారు. చంద్రమండలం పై ఉన్న రాళ్ళు మెటల్ ఆక్సయిడ్‌లే కావడంతో ఇక చంద్రుని పైనే ఆక్సీజన్ తయారుచేసుకోవచ్చని కమల్ వివరిస్తున్నాడు.

అంతరిక్ష యాత్రను వాణిజ్యపరంగా మలుచుకోవడానికి చంద్రమండలం మట్టి నుండి ఆక్సిజన్ ను పారిశ్రామిక అవసరాలకు తయారుచేసే ప్రాజెక్టును ప్రతిపాదించారు. ఎఫ్ ఎఫ్ సి కేంబ్రిడ్జి ప్రక్రియ ద్వారా ఆక్సిజన్ వెలికి తీసే ఈ ప్రతిపాదన "రాబర్ట్ హెల్ లీన్ ప్లైట్" ఇన్ టు ఫ్యూచర్ కంటెస్టు బహుమతిని గెలుచుకుంది. 2008 జూలై ఆఖరు వారంలో ఈ బహుమతిని అంతర్జాతీయ శాస్త్రవేత్తల బృందం ప్రకటించింది. ఈ బహుమతి క్రింద 3500 అమెరికన్ డాలర్లు, డిప్లొమా ప్రదానం చేసారు.

## మూలాలు

## ఇతర లింకులు
* NRI PhD student wins first prize in space science competition
* Indian student wins international space award

వర్గం:తెలుగువారిలో శాస్త్రవేత్తలు
వర్గం:1981 జననాలు
వర్గం:హైదరాబాదు జిల్లా శాస్త్రవేత్తలు
లుకులాపు లక్ష్మణదాసు

**లుకులాపు లక్ష్మణదాసు** ఆంధ్ర ప్రదేశ్ శాసనసభ్యుడు. ఇతడు భారత జాతీయ కాంగ్రెస్ సభ్యునిగా పాతపట్నం శాసనసభ నియోజకవర్గం నుండి 1952 తొలిసారిగా ఎన్నికయ్యారు. 1955, 62ల్లో శాసనసభ్యునిగా గెలుపొందాడు.

లక్షణదాసు 1916 లో జన్మించాడు. బి. కాం. చదువుతున్న కాలంలోనే 1939లో ఆంధ్ర విశ్వవిద్యాలయ విద్యార్థిసంఘ ప్రధాన కార్యదర్శిగా పనిచేశాడు. తొలిసారిగా 1942లో కాంగ్రెస్ ఉద్యమములో ప్రవేశించాడు. అనంతరం 1948 శ్రీకాకుళం కోఆపరేటివ్ సెంట్రల్ బ్యాంకు డైరెక్టరుగాను, 1949-53 సెంట్రల్ బ్యాంకు ఉపాధ్యక్షుడుగా, ఆంధ్రరాష్ట్ర రైతు కాంగ్రెస్ ప్రధాన కార్యదర్శి, ఆంధ్రరాష్ట్ర కాంగ్రెస్ సహాయ కార్యదర్శి, 1950 లో జిల్లా బోర్డు మెంబరు, రాష్ట్ర హరిజన సేవా సంఘ కార్యవర్గ సభ్యుడుగా వివిధ పదవులను నిర్వహించారు.  1952 లో అవిభక్త మద్రాసు రాష్ట్ర శాసనసభలో సభ్యుడుగా ఎన్నికయ్యాడు.  ఇతనికి విద్యాభివృద్ధి, రైతు ఉద్యమము, సహకార ఉద్యమము అంటే ప్రత్యేక అభిమానం.

## మూలాలు

## వనరులు

* ఆంధ్ర శాసనసభ్యులు : 1955, పేజీ : 10.

వర్గం:1916 జననాలు
వర్గం:భారత జాతీయ కాంగ్రెస్ నాయకులు
వర్గం:శ్రీకాకుళం జిల్లా రాజకీయ నాయకులు
వర్గం:మద్రాసు రాష్ట్రంలో శాసన సభ్యులు
వర్గం:ఆంధ్ర రాష్ట్రంలో శాసన సభ్యులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
ఉప్పాడ రంగబాబు

**ఉప్పాడ రంగబాబు** ఆంధ్రప్రదేశ్ శాసనసభ సభ్యుడు. ఇతడు భారత జాతీయ కాంగ్రెసు సభ్యునిగా ఇచ్ఛాపురం శాసనసభ నియోజకవర్గం నుండి 1955 లో శాసనసభ్యునిగా ఎన్నికయ్యాడు.

రంగబాబు 9-10-1925 తేదీన జన్మించాడు. ఇంటర్ మీడియట్ విద్యానంతరం 1942 లో రాజకీయాలలో ప్రవేశించాడు. 1950 వరకు ఆంధ్రప్రదేశ్ కాంగ్రెస్ పార్టీ సభ్యునిగా, తరువాత ప్రజాపార్టీలోను, లోక్ పార్టీలోను సభ్యుడుగా ప్రజాసేవలను అందించాడు. ఇతడు ఆంధ్రప్రదేశ్ శాసనసభలో జిల్లా ప్రొహిబిషన్ కమిటీలోను, ప్లానింగు కమిటీలోను సభ్యునిగా సేవ చేశాడు.

ఇతడు 1972లో తిరిగి ఇచ్ఛాపురం నియోజకవర్గం నుండే శాసనసభ్యునిగా ఎన్నికయ్యాడు.

## మూలాలు

వర్గం:1925 జననాలు
వర్గం:భారత జాతీయ కాంగ్రెస్ నాయకులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:ఆంధ్ర రాష్ట్రంలో శాసన సభ్యులు
ఫాంటమ్ లింబ్స్

right|thumb|ఎడమ ముందుకాలు తీసేసిన నెలల తర్వాత ఓ పిల్లి ఎడమ ముందుకాలితో చెత్త తీసివేసేందుకు ప్రయత్నించే దృశ్యం
పాంటమ్ లింబ్ అంటే ఛేదించిన లేదా లేని కాలు/చేయి ఇంకా శరీరాన్ని అంటిపెట్టుకునేవుందనీ, ఇంకా మిగతా శరీరభాగాలతో సక్రమంగా కదులుతోందనే అనుభూతి కలగడం. అంగచ్ఛేదన అనుభవం ఉన్నవారిలో దాదాపుగా 60 నుంచి 80% వ్యక్తులకు ఫాంటమ్ అనుభూతులు వారి ఛేదించిన కాలు/చేయికి సంబంధించి కలుగుతుంది, అలానే ఈ అనుభూతుల్లో అత్యధికం నొప్పితో కూడినవి. ఫాంటమ్ అనుభూతులు చేతులు, కాళ్ళే కాకుండా ఇతర శరీరభాగాలు తీసివేసినప్పుడు కూడా కలగవచ్చు, ఉదాహరణకు వక్షోజ కాన్సర్ కారణంగా వక్షోజాలు తీసివేసినప్పుడూ,  దంతం తీసివేసినప్పుడు (ఫాంటం పన్నుపోటు) లేదా కన్ను తీసేసినప్పుడూ(ఫాంటమ్ ఐ సిండ్రోమ్).  విరిగిన ఎముకలకు కూడా ఈ స్థితి గాయం తగిలిన సంవత్సరాల అనంతరం కలగినట్టు నమోదయ్యింది. పోయిన కాలుసేతులు అప్పుడప్పుడు చిన్నవైనట్టు, వంకర తిరిగి, బాధాకరమైన స్థితిలో ఉన్నట్టు అనుభవం కలగుతుంటుంది. అప్పుడప్పుడు ఆందోళన, ఒత్తిడి, వాతావరణంలోని మార్పుల వల్ల నొప్పి తీవ్రం అవుతుంది. చాలాసార్లు ఫాంటమ్ లింబ్ నొప్పి వస్తూపోతూంటుంది. కాలం గడిచే కొద్దీ సాధారణంగా నొప్పిలోని తీవ్రత, తరచుదనం బాగా తగ్గిపోతూంటుంది.

అన్ని ఫాంటమ్ లింబ్స్ బాధాకరం కావు, రోగులు లేని శరీరభాగానికి దురద, పట్టేయడం వంటివి అనుభవించవచ్చు, లేదా దాంతో వస్తువుల తీయాలని, అడుగేయాలని చూడొచ్చు. ఉదాహరణకు, రామచంద్రన్, బ్లకెస్లీ ఆయా శరీరభాగాలను రోగులు వర్ణించే తీరుకు అవి ఉండాల్సిన తీరుకు సంబంధం ఉండదని వివరించారు, ఒక రోగి తన ఫాంటమ్ చేయి ఆరు అంగుళాలు చిన్నగా ఉందని తెలిపింది.

చేతులు/కాళ్ళు లేకుండా జన్మించినవారు, పక్షవాతం వల్ల పనిచేయనివారూ కూడా కొద్ది తేడాతో ఫాంటమ్ నొప్పి అనే కొద్ది తేడా అనుభూతి పొందుతూంటారు. లేని చేయి/కాలును ఉత్తేజితం చేసే నరంలో నొప్పి కలిగినప్పుడు ఫాంటమ్ నొప్పి ఏర్పడుతుంది. బర్నింగ్ సెన్సేషన్ వంటిది ఏర్పడుతూంటుంది, ఇది కొంతమందికి చాలా బాధాకరమైనది అవుతూంటుంది, అనుభూతి విషయంలో వ్యక్తుల మధ్య విస్తృతమైన తేడాలుంటాయి. కొందరు వెచ్చదనం, చల్లదనం, దురద, నొక్కడం, జలదరించడం వంటివి అనుభూతి చెందుతూంటారు.

## మూలాలు

వర్గం:మానసిక రుగ్మతలు
శారద (పత్రిక)

**శారద** ఒక తెలుగు మాసపత్రిక. ఇది 1925 సంవత్సరంలో ప్రారంభించబడింది. దీనికి ప్రారంభ సంపాదకులు : నడింపల్లి వెంకటలక్ష్మీనరసింహారావు, శీలం జగన్నాధరావు.

## మొదటి సంపుటము
* కుందమాల - తల్లాప్రగడ సూర్యనారాయణరావు
* భగవద్గీతావళి
* నాట్యరంగములు - చెరువు వెంకట సుబ్రహ్మణ్యము
* కోకిలాకాకము - చిర్రావూరి కామేశ్వరరావు
* చిన్న కథలు - ఆంధ్ర వాజ్మయమున వాని స్థానము - దిగవల్లి వేంకట శివరావు
* జగన్నిర్మాణము - న్యాపతి శేషగిరిరావు
* వసంతము - నాళము కృష్ణరావు
* జమీరు చక్రవర్తి - ప్రపంచ రహస్యము - వుప్పల లక్ష్మణరావు
* పెద్దవారికంటే చిన్నబిడ్డలే జ్ఞానము కలవారు - చోడగం కమల
* విజ్ఞాన విషయములు - ఆర్. రంగనాథశాస్త్రి
* పౌర పుస్తక భాండాగారము.
* స్వరాజ్యము - ప్రజాప్రభుత్వము - మామిడిపూడి వేంకటరంగయ్య
* ఋషిత్వము - కవిత్వము - పండిత శివనాధశాస్త్రి
* కుషనులు - పాలకోడేటి వెంకట్రామశర్మ
* అలీబియా - చిల్లరిగే శ్రీనివాసరావు పంతులు
* శిల్పము - ధర్మము -యస్. రంగనాధసూరి
* సంతుష్టి - శాంతి - గరిమెళ్ల సత్యనారాయణ
* ప్రోలయవేముని కొండపల్లి తామ్ర శాసనము - కానూరు వీరభద్రేశ్వరరావు
* హిమబిందు - అడివి బాపిరాజు
* చిత్రకారుని హృదయము - వెల్లటూరి సోమనాధము
* భ్రమ - పెమ్మరాజు వేంకటపతిరాజు
* వివిధ ధర్మముల ప్రకృతి - క. రాజేశ్వర రాయుడు
* ప్రత్యర్పణము
* భారతీయుల రాజనీతి - వి. వెంకట రంనాథరావు
* వివిధ విషయములు

## మూలాలు

వర్గం:తెలుగు మాసపత్రికలు
వర్గం:1925 స్థాపితాలు
న్యాపతి

**న్యాపతి** తెలుగువారిలో కొందరి ఇంటిపేరు.

* న్యాపతి సుబ్బారావు పంతులు
* న్యాపతి రాఘవరావు
*న్యాయపతి కామేశ్వరి
చిట్టూరి సత్యనారాయణ

**చిట్టూరి సత్యనారాయణ** (అక్టోబరు 6 1913 - ఏప్రిల్ 19 2012) భారతదేశ ఇ.ఎన్.టి నిపుణుడు. ఆయన భారత రాష్త్రపతికి వ్యక్తిగత వైద్యుడుగా పనిచేసారు.
## జీవిత విశెషాలు
ఈయన తూర్పు గోదావరి జిల్లా లోని పామర్రు గ్రామంలో సర్వారాయుడు, సుభద్ర దంపతులకు అక్టోబరు 6 1913 న జన్మించారు. స్కూల్ ఫైనల్ విద్యార్థిగా ఉన్నప్పుడే ఉప్పు సత్యాగ్రహంలో పాల్గొన్నారు. పిడుగు, వీరకేసరి లిఖిత పత్రికలను పంపిణీ చేశారు. 1944 లో మద్రాసు విశ్వవిద్యాలయం నుండి ఎం.బి.బి.ఎస్. పట్టా తీసుకోవడంతో వైద్యునిగా వృత్తి జీవితం ప్రారంభించారు. చెవి, ముక్కు, గొంతు విజ్ఞానంలో ఎం.ఎస్. చేసారు.అమెరికాలో ఎఫ్.ఐ.సి.ఎస్, ఎఫ్.సి.సి.పి, ఎఫ్.ఎ.సి.ఎస్. డిగ్రీలను ఇండియన్ అకాడమీ ఆఫ్ మెడిసన్ లో ఎఫ్.ఎ.ఎం.ఎస్. డిగ్రీని అందుకున్నారు. మద్రాసు జనరల్ ఆసుపత్రి సూపరింటెండెంట్ గా, ప్రొఫెసర్ గా విశిష్ట సేవలను అందించారు. నలుగురు రాష్ట్రపతులకు శస్త్రచికిత్సలు చేసి వారి ప్రసంశలు చూరగొన్నారు.

## పరిశోధనలు
తాను నేర్చుకున్న ఆధునిక వైద్యం ప్రాచీన విజ్ఞానంలోని నిగూఢ శాస్త్ర సత్యాలను పరిగణనలోకి తీసుకోవడం లేదని అధర్వణ వేదాన్ని అధ్యయనం చేసారు. వేదపండితుల వద్ద శిక్షణ పొందారు. అధర్వణ వేదం నుండి అనేకానేక గర్బ నిరోధక పద్ధతులను వెలికితీసి, తమ వైద్య శాస్త్ర చరిత్రలో పొందువరిచారు. ప్రాచీన వైద్య విధానాలను మధించారు. 

ఇ.ఎన్.టి స్పెషలైజేషన్ గా పలు పరిశోధనలు చేసారు. వివిధ వైద్య పరిశోధక పత్రికలలో అనేక పరిశోధన వ్యాసాలు వ్రాసారు. ఎం.జి.రామచంద్రన్ తమిళనాడు ముఖ్యమంత్రి కాక ముందు జరిగిన ఒక దాడిలో ఒక తూటా ఆయన కపాలం దిగువన సైనస్ మార్గంలో ఒక చోట చిక్కుకుపోయి, వైద్యులకే సమస్యగా మారింది. క్లిష్టమైన శస్త్రచికిత్స చేసి ఆయన చాకచక్యంగా జూన్ 12 1967 న ఆ తూటాను తీసేసారు.  తన 83 వ యేట గాంధీ శాంతి బృంధం తరపున అమెరికా మొదలగు దేశాలలో రాజాజీ వెంట వెళ్లారు. ప్రపంచ ఆరోగ్య సంస్థ నుంచి గౌరవ పురస్కారం అందుకున్నారు.టోక్యోలో జపాన్ క్రౌన్ ప్రిన్స్ చేతుల మీదుగా ప్రతిభా పురస్కారం అందుకున్నారు.

ఈయన వారసులలో దాదాపు అందరూ వైద్యులే. ఈయన అనేక మంది రాష్ట్రపతులకు వ్యక్తిగత వైద్యుడు వైద్య పరిశోధకుడు అయిన డాక్టర్ చిట్టూరికి వ్యాధిగ్రస్తులకు సాంత్వన చేకూర్చడమే ధ్యేయం.

ఆయన 2012 లో మరణించారు.

## మూలాలు

## ఇతర లింకులు
* https://web.archive.org/web/20120501133141/http://web.tnmgrmu.ac.in/index.php/news-tribute-satyanarayana
* http://www.thehindu.com/todays-paper/tp-national/tp-tamilnadu/sons-give-shape-to-fathers-dream/article3437915.ece

వర్గం:భారతీయ వైద్యులు
వర్గం:1913 జననాలు
వర్గం:2012 మరణాలు
వర్గం:తెలుగువారిలో వైద్యులు
వర్గం:ఆంధ్రప్రదేశ్ వైద్యులు
వర్గం:తూర్పు గోదావరి జిల్లా వైద్యులు
ఈదర (అయోమయ నివృత్తి)

ఈదర, కృష్ణా జిల్లా, అగిరిపల్లి మండలానికి చెందిన గ్రామం.
----

**ఈదర** తెలుగువారిలో కొందరి ఇంటిపేరు.
* ఇ.వి.వి.సత్యనారాయణ
* ఈదర నరేష్
రామచంద్రన్

**రామచంద్రన్** (Ramachandran) కొందరు భారతీయుల పేరు.

* ఎం.జి.రామచంద్రన్ - పురచ్చి తలైవర్ (క్రాంతియుత నాయకుడు)గా ప్రసిద్ధి చెందిన మరుదూరు గోపాల రామచంద్రన్ 
* హేమా రామచంద్రన్
* ఎ. కనకదుర్గా రామచంద్రన్ - విదుషీమణి, రచయిత్రి.
హంసలేఖ

**హంసలేఖ** సినీ సంగీతదర్శకుడు, పాటల రచయిత. ఈయన దక్షిణ భారత సినిమాలకు, ప్రత్యేకించి కన్నడ సినిమాలకు పని చేస్తారు. 1980లలో ఈయన తన సినీ ప్రస్థానాన్ని మొదలుపెట్టారు. ఈయన కొన్ని సినిమాలకు స్క్రీన్ ప్లే, సంభాషణలు, నేపథ్య సంగీతం కూడా అందించారు. దాదాపు 375 సినిమాలకు పైగా సంగీతమందించారు. 3500 కి పైగా పాటలు రాశాడు.

హంసలేఖకు నాదబ్రహ్మ అనే బిరుదు ఉంది, యువతరాన్ని ఆకట్టుకునేలా పాటలను వ్రాసి, సంగీతమివ్వడం ఈయన ప్రత్యేకత. సినిమా పంథాకు ఆనుగుణంగా జానపద, పాశ్చాత్య బాణీలను అందించడంలో సమర్ధుడు. ఎందరో గాయనీగాయకులను, రచయితలనూ, సంగీతదర్శకులనూ ఈయన సినిమా పరిశ్రమకు పరిచయం చేసారు.

## జీవితం
హంసలేఖ అసలు పేరు గంగరాజు.
## సినిమా రంగం
ముత్యమంత ముద్దు సినిమా సంగీత దర్శకులు వీరేగా......

ఇతడు సంగీత దర్శకత్వం వహించిన తెలుగు సినిమాలు:
* వింత శోభనం (1989)

* ప్రేమయుద్ధం (1990)

* ధ్వని (1994)

## పురస్కారాలు
* భారత జాతీయ చలనచిత్ర పురస్కారాలు - ఉత్తమ సంగీత దర్శకుడు - 1996

## మూలాలు

వర్గం:కన్నడ సినిమా సంగీత దర్శకులు
వర్గం:తెలుగు సినిమా సంగీత దర్శకులు
కడలెకాయి పరిశే

**కడలెకాయి పరిశే** (కన్నడ: ಕಡಲೆಕಾಯಿ ಪರಿಶೆ), సంవత్సరానికి ఒక సారి బెంగుళూరులో జరుపుకునే వేరుశనగకాయల సంత. ఈ రెండు రోజుల సంత బసవన్గుడి లోని దొడ్డ గణపతి ఆలయం వద్ద జరుగుతుంది. వేరుశనగలే కాకుండా ఈ సంతలో గాజులు, సాంప్రదాయ బొమ్మలు, మట్టి వస్తువులు, ప్లాస్టిక్ గాజుతో చేసిన బొమ్మలు, గోరింటాకు పెట్టే అంగళ్ళు ఉంటాయి. బజ్జీ, బోండా, పంచదార చిలకలు, చక్కరతో చేసిన కొన్ని మిఠాయిలు, రంగు రంగు సోడా నీళ్ళు అమ్ముతారు. ఈ సంతని ప్లాస్టిక్ రహితంగా పర్యావరణానికి హాని కలగకుండా ఉండటం కోసం 2015లో బీఎంఎస్ కళాశాల విద్యార్థులు 50,000 వస్త్రపు సంచులని అమ్మకపుదారులకి పంచారు.

## పేరు వెనుక కథ
కడలెకాయి పరిశే, కన్నడ భాష పదం, దీనర్ధం వేరుశనగకాయల సంత అని వస్తుంది.
## చరిత్ర
ఒకప్పుడు బసవన్గుడి ప్రాంతం సుంకేనహళ్ళి, గుట్టహళ్ళి, మావళి, దాసరహళ్లి ఇంకా ఇతర గ్రామాల మధ్య ఉండేది. ఈ అన్ని ఊర్లలోనూ వేరుశనగ ప్రధాన పంట. ప్రతి పొర్ణమి నాడు ఒక ఎద్దు ఈ పంట పొలాల్లోకి చొరబడి పంటకు నష్టం కలిగించేది. రైతులంతా కలిసి బసవ (శివుడి వాహనమైన నంది) ని ప్రార్థించి, పూజలు చేసి వారి తోలి కోతను సమర్పిస్తామని మొక్కుకున్నారు.
కొద్ది కాలానికే ఆ ప్రాంతంలో ఒక నంది విగ్రహం బయట పడింది. ఆ విగ్రహం పెరుగుతూ ఉంటే రైతులు దాని తలపై ఒక మేకును గుచ్చారు, అక్కడితో ఆ విగ్రహం పెరగటం ఆగిపోయింది. ఈనాటికీ ఆ మేకు త్రిశూలం ఆకారంలో నంది విగ్రహం పై కనిపిస్తుంది. తరువాత 1537లో కెంపెగౌడ దొడ్డ బసవకి ఒక గుడి కట్టి అక్కడ ఈ విగ్రహాన్ని ప్రతిష్ఠించాడు. ఈ గుడిని ఎద్దు గుడి అంటారు. అప్పటి నుండి ప్రతి ఏడాది రైతులు తమ తొలి పంటను ఇక్కడకు తెచ్చి సమర్పించుకుంటారు. ఆ పూజ జరిగే సమయంలోనే సంత కూడా జరుగుతుంది.
## బయటి లంకెలు
వేరుశనగ పండగ : http://bangalore.citizenmatters.in/articles/view/52-arts-and-culture-heritage-fun-in-a-nutshell-kadlekai-parishe

## మూలాలు

వర్గం:బెంగళూరు
వర్గం:కర్ణాటక
తమ్మవరం (కొరిశపాడు)

**తమ్మవరం** ప్రకాశం జిల్లా కొరిశపాడు మండలానికి చెందిన రెవెన్యూయేతర గ్రామం. 

## గ్రామానికి త్రాగు/సాగునీటి సౌకర్యం
తమ్మవరం-2 ఎతిపోతల పథకం:- ఈ పథకం పూర్తి అయినచో. తమ్మవరం, ఎర్రబాలెం, తిమ్మనపాలెం, మేదరమెట్ల, సోమవరప్పాడు, దైవాలరావూరు, కొరిశపాడు, నాగులుప్పలపాడు మండలంలోని కె.తక్కెళ్ళపాడు, కొత్తకోట గ్రామాలలోని 1,740 మంది రైతులకు సంబంధిచిన 4,600 ఎకరాలకు సాగునీరు అందుతుంది.

## దర్శనీయ ప్రదేశాలు/దేవాలయాలు
శ్రీ కాశీ విశ్వేశ్వరస్వామివారి ఆలయం.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారత వృత్తులు

## మూలాలు
## వెలుపలి లంకెలు
భారత-బంగ్లాదేశ్ ఎన్‌క్లేవులు

thumb|ఎన్క్లేవుల పూర్తిస్థాయి పటం. పటం పై భాగం తూర్పు, భారతదేశం నారింజ రంగులోనూ, బంగ్లాదేశ్ లేతనీలం రంగులోనూ చిత్రించారు.
**ఇండో-బంగ్లాదేశ్ ఎన్‌క్లేవులు**, లేదా **చిత్‌మహళ్ళు** (బెంగాలీ&#x3A; ছিটমহল చిత్‌మొహొల్), కొన్నిసార్లు **పాషా ఎన్‌క్లేవులుగా** పిలిచే, ప్రాంతాలు భారత-బంగ్లాదేశ్ సరిహద్దుల్లో భారతదేశంలోని పశ్చిమ బంగ, త్రిపుర, అసోం, మేఘాలయాల్లోనూ, బంగ్లాదేశ్ లోనూ ఉన్న ఎన్‌క్లేవులు. ఎన్‌క్లేవ్ అన్న పదానికి పూర్తిగా వేరే దేశపు భూభాగాలు చుట్టుముట్టిఉన్న ప్రాంతాలు. 106 భారతీయ ఎన్‌క్లేవులు ఉండగా, 92 బంగ్లాదేశీ ఎన్‌క్లేవులు ఉన్నాయి, వీటిలో 102 ప్రథమశ్రేణి భారత ఎన్‌క్లేవులు కాగా, వీటిలోని 71 భారత ప్రధానభూభాగంలో ఉన్న బంగ్లాదేశీ ప్రథమశ్రేణి ఎన్‌క్లేవులు. మొత్తం ఎన్‌క్లేవుల్లో 24 ద్వితీయ శ్రేణి ఎన్‌క్లేవులు లేదా కౌంటర్-ఎన్‌క్లేవులు (21 బంగ్లాదేశీ, 3 భారత), తుదకు ఒక కౌంటర్-కౌంటర్ ఎన్‌క్లేవ్(బంగ్లాదేశ్ లోని భారతదేశం ప్రాంతంలో మళ్ళీ బంగ్లాదేశ్ ప్రాంతం ఉండగా దానిలో ఈ ఎన్‌క్లేవ్ నెలకొంది) కూడా ఉంది. 2010లో నిర్వహించిన సంయుక్త జనగణనలో, 51,549 మంది ఈ ఎన్‌క్లేవుల్లో నివసిస్తున్నారు; వారిలో 37,334 మంది బంగ్లాదేశ్ లోని భారత ఎన్‌క్లేవుల్లో మిగిలినవారు భారతదేశంలోని బంగ్లాదేశీ ఎన్‌క్లేవుల్లో ఉన్నారు.

1974లో ఎన్‌క్లేవులను ఇచ్చి పుచ్చుకునేందుకు, అంతర్జాతీయ సరిహద్దులు సరళీకరించేందుకు ఉద్దేశించిన భూసరిహద్దు ఒప్పందంపై భారత, బంగ్లాదేశ్ ప్రధానులు సంతకాలు చేశారు. అయితే 41 సంవత్సరాల తర్వాత దీనికి సంబంధించి 7 మే 2015న భారత రాజ్యాంగానికి 100వ సవరణను భారత పార్లమెంటు ఆమోదించాకనే, ఒప్పందపు సవరించిన ప్రతి స్వీకరించారు. 6 జూన్ 2015న ఆమోదం పొందిన ఈ ఒప్పందం ప్రకారం, భారత ప్రధానభూభాగంలో ఉన్న 51 బంగ్లాదేశీ ఎన్‌క్లేవులను (( విస్తరించి ఉన్నాయి) భారతదేశం స్వీకరించగా, బంగ్లాదేశ్ ప్రధానభూభాగంలో విస్తరించిన 111 భారతీయ ఎన్‌క్లేవులు ( విస్తరించివున్నాయి) బంగ్లాదేశ్ కు చెందుతాయి. ఎన్‌క్లేవుల్లో నివాసం ఉంటున్నవారిని ప్రస్తుతం ఉంటున్నచోటే ఉండి కొత్తదేశపు పౌరసత్వాన్ని పొందేందుకైనా, లేదా తమకు నచ్చిన దేశానికి వెళ్ళిపోయేందుకైనా అనుమతిస్తారు.

నిత్యావసర వస్తువులు తెచ్చుకునేందుకు, పిల్లలను చదివించేందుకు, కాన్పు కోసం దగ్గరలోని ఆసుపత్రికి వెళ్ళేందుకు ఎన్‌క్లేవుల్లోని ప్రజలు ఊరు దాటినా సాంకేతికంగా వేరే దేశపు సరిహద్దుల్లోకి ప్రవేశించినందుకు జైలుశిక్షలు అనుభవించేవారు. లేదంటే వారి నివాసాన్ని, పేర్లను తప్పుగా చెప్పాల్సివచ్చేది. ప్రధాన భూభాగంలోని వ్యక్తులు వీరికి ఐడెంటిటీని కూడా అమ్మేవారు. జూన్ 2015లో భారత-బంగ్లాదేశ్ భూసరిహద్దు ఒప్పందం వల్ల ఏ ప్రధాన భూభాగంలోని ప్రాంతాలు ఆ దేశంలో కలిసినందుకు ఎన్ క్లేవుల ప్రజలు సంతోషిస్తున్నారు. భారత-బంగ్లదేశ్ భూసరిహద్దు ఒప్పందం వల్ల 51వేలకు పైగా ఇరు దేశాల ప్రజల పౌరసత్వ సమస్య తీరింది.

## ఇవి కూడా చూడండి

* భారత బంగ్లాదేశ్ సంబంధాలు

## మూలాలు

వర్గం:బంగ్లాదేశ్
వర్గం:భారత బంగ్లాదేశ్ సంబంధాలు
నాగభైరవ

## ఇంటి పేరు
**నాగభైరవ** తెలుగువారిలో కొందరి ఇంటిపేరు.

* నాగభైరవ కోటేశ్వరరావు, ప్రముఖ కవి, సాహితీవేత్త, సినిమా మాటల రచయిత. 
* నాగభైరవ జయప్రకాశ్‌ నారాయణ్‌, లోక్‌సత్తా పార్టీ వ్యవస్థాపక అధ్యక్షుడు.

## సినిమాలు
* నాగ భైరవ -1984లో విడుదలైన ఒక తెలుగు సినిమా.
* 
వర్గం:ఇంటిపేర్లు
రేగులవరం తండా

**రేగులవరం తండా** పల్నాడు జిల్లా మాచెర్ల మండలానికి చెందిన రెవెన్యూయేతర గ్రామం. 

## గ్రామ విశేషాలు
జిల్లాలో మారుమూలగా ఉన్న ఈ తండాలో సౌకర్యాలు అంతంతమాత్రం. ఎలాంటి వసతులూ లేని మారుమూల ప్రాంతం ఇది. ఈ తండాలో శ్రీ రమావత్ సత్యనారాయణనాయక్, దేవీబాయి దంపతుల కుమార్తె మౌనిక, ఆరవ తరగతి నుండియే చదువుతోపాటు క్రీడలలో గూడా ఉత్సాహంతో శిక్షణపొoదుచున్నది. ఈమె ఇటీవల, 10వ తరగతి పరీక్షలలో, 8.3 గ్రేడ్ మార్కులతో ఉత్తీర్ణురాలయినది. ఈమె సాఫ్ట్ బాల్ క్రీడలో రాణించుచున్నది. ఈమె క్రీడా మైదానంలోకి అడుగుపెడితే పతకం సాధించాల్సిందే. ఈమె రాష్ట్ర, జాతీయ స్థాయి పోటీలలో పాల్గొని పలు పతకాలు సాధించుచూ పలువురి ప్రశంసలు పొందుచున్నది.  

## మూలాలు

:



వర్గం:మాచర్ల మండలం లోని రెవిన్యూయేతర గ్రామాలు
కె.ఆనందరావు

**కె.ఆనందరావు (**21 సెప్టెంబరు 1893 – 22 జనవరి 1966)  ప్రసిద్ధ భారతీయ గణిత శాస్త్రవేత్త. ఆయన శ్రీనివాస రామానుజన్ కన్నా 6 సంవత్సరాలు చిన్నవాడు.
## జీవిత విశేషాలు
left|thumb|ఆనందరావు తాను చదివిన ఉన్నత పాఠశాలలో రామానుజన్ కంటే ముందు వరుసలో ఎడమ వైపు కూర్చున్నారు.
ఆనందరావు సెప్టెంబరు 21 1883 న మద్రాసులో జన్మించారు.ఆయన మద్రాసు నందలి ట్రిప్లికేన్ లో హిందూ స్కూల్ నందు ప్రాథమికవిద్యనభ్యసించాడు.ఆయనప్రెసిడెన్సీ కాలేజి (మద్రాసు) లో చదివారు. ఆయన ప్రతిభ ఆధారంగా రామానుజన్ వెళ్ళిన కొన్నినెలల తరువాత 1914 లో ఇంగ్లాండు వెళ్ళాడు. 1916లో కేంబ్రిడ్జ్ కళాశాలలో గణిత ట్రైపోస్ పూర్తి చేసిన తరువాత అతను రామానుజన్ వలె  ఫ్రొఫెసర్ హార్డీ పర్యవేక్షణలో క్రియాశీలక పరిశోధనలు ప్రారంభించాడు. కేంబ్రిడ్జ్ వద్ద రాజు, రామానుజన్ మంచి స్నేహితులయ్యారు. రామానుజన్ "ఎక్కువగా ఆరాధించే స్నేహితుడు" రామచంద్రరావు జిల్లా కలెక్టరుగా ఉండేవాడు. అతను కూడా ఆనందరావు బంధువు. రామచంద్రరావు రామానుజన్ పరిశోధనలను పర్యవేక్షిస్తూ ఆర్థిక సహాయం అందిచడమే కాక అతని ఆర్థిక అవసరాల కొరకు మద్రాసు పోర్టు ట్రస్టులో ఉద్యోగం యిప్పించాడు. ఆనందరావు మొట్టమొదటి సారిగా రామానుజన్ ను ఇంగ్లాడులో కలిసినా రామానుజన్ గూర్చి తన బంధువు రామచంద్రరావు మూలంగా తెలుసుకున్నాడు. 

విద్యార్థిగా ఆనందరావు హార్డీ పర్యవేక్షణలో వ్రాసిన వ్యాసానికి 1917లో స్మిత్ ప్రైజ్ తెచ్చిపెట్టింది.  తరువాత అతను కింగ్స్ కళాశాల ఫెలోషిప్ కు ఎంపిక కాబడ్డాడు. హార్డీతో పనిచేస్తూ అతను "సమ్మబిలిటీ", అనంత శ్రేణూల కన్వెర్జన్స్ నియమాలపై కృషి చేసాడు. దాని ఫలితంగా హార్డీ పుస్తకంలో రావు పేరుతో ఒక సిద్ధాంతం ఉంది. అతను అనేక పత్రాలను ప్రచురించాడు. అవి మూడు రంగాలలో ఉండేవి. అవి:సమ్మబిలిటీ సిరీస్, థీయరీ ఆఫ్ ఫంక్షన్స్ ఆఫ్ ఎ కాంప్లెక్స్ వారియబుల్ అండ్ సంస్ ఆఫ్ ఎన్ ఈవెన్ నంబర్ ఆఫ్ స్క్వేర్స్.

1919లో అతను భారత దేశానికి తిరిగి వచ్చి తన 26వ యేట ప్రెసిడెన్సీ కళాశాలలో ప్రొఫెసర్ గా చేరాడు. తరువాత అదే కళాశాలకు ప్రధానాధ్యాపకునిగా పనిచేసి 1948న పదవీ విరమణ చేసాడు.  అతని భార్య పిన్న వయసులోనే 1928లోనూ, కుమార్తె 1940లో మరణించారు. తాను అనేక రుగ్మతలను లోనయ్యాడు. వాటిలో ఒక కన్నుకు చూపు పోయింది. అతను 1966 జనవరి 22న తన 72వ యేట మరణించాడు. 

అతను సుప్రసిద్ధ గణితశాస్త్రవేత్తలైన సుబ్రహ్మణ్యన్ చంద్రశేఖర్, కె.ఎస్.చంద్రశేఖర్, ఎస్. మీనాక్షి సుందరం, సి.టి.రాజగోపాల్, సి.ఎస్.వెంకిటరామన్, ఎం.వి.సుబ్బారావు వంటివారికి గురువు. 



## మూలాలు

*
*
*www.frontlineonnet.com/fl2719/stories/20100924271911400.htm
* Ramanujan  By Bruce C. Berndt, Robert A. Rankin

వర్గం:1893 జననాలు
వర్గం:1966 మరణాలు
వర్గం:భారతీయ గణిత శాస్త్రవేత్తలు
దీవి (అయోమయ నివృత్తి)

* దీవి లేదా ద్వీపం - భూగోళ శాస్త్ర నిర్వచనం ప్రకారం, మూడువైపుల చుట్టూనీటిచే ఆవరించబడి ఒకవైపు భూభాగం కలిగిన ప్రదేశం
* దీవి గోపాలాచార్యులు : వైద్య శాస్త్రవేత్త, హిందూ సంప్రదాయ వైద్య పరిశోధకులు, ఆయుర్వేద పండితులు, అఖిల భారత ఆయుర్వేద విద్యాపీఠానికి పూర్వాధ్యక్షులు.
* దీవి సుబ్బారావు : తెలుగు కవి, అనువాదకుడు, రచయిత. 
* దీవి శ్రీనివాస దీక్షితులు : రంగస్థల నటుడిగా, అధ్యాపకులు.
* దీవి శ్రీనివాసాచార్యులు : భారతీయ సంప్రదాయ వైద్య పరిశోధకులు.
శ్రీనివాసాచార్యులు

* బొమ్మకంటి శ్రీనివాసాచార్యులు : ప్రముఖ తెలుగు రచయిత, సంపాదకులు, ఉపన్యాసకులు.
* పుట్టపర్తి శ్రీనివాసాచార్యులు : రచయిత.
* కలచవీడు శ్రీనివాసాచార్యులు :రచయిత.
* గోవారం శ్రీనివాసాచార్యులు : రచయిత.
* దీవి శ్రీనివాసాచార్యులు : భారతీయ సంప్రదాయ వైద్య పరిశోధకులు.
* పనప్పాకం శ్రీనివాసాచార్యులు : తెలుగు కవి.

వర్గం:పుంలింగ పేర్లు
దీవి శ్రీనివాసాచార్యులు

**దీవి శ్రీనివాసాచార్యులు**  సంప్రదాయ వైద్య పరిశోధకులు.
## జీవిత విశేషాలు
ఆయన కృష్ణా జిల్లా పెనమలూరు దగ్గరలోని వణుకూరులో 1904 నవంబరు 29 న జన్మించారు.తండ్రి పేరు మంగాచార్యులు. బాల్యంలో సంస్కృత భాష నేర్చుకున్నారు. 14 వ యేట ఆగమశాస్త్రం, ఆయుర్వేద వైద్య విద్యభాసంలో ప్రవేశించారు. 1922లో ఆయుర్వేద కళాశాలలో చేరి, "వైద్య విద్వాన్" పరీక్షలో ఉత్తీర్ణుడయ్యారు.

## పరిశోధనలు
గ్రామీణ వైద్యశాలలో పనిచేస్తూ పైద్య పరిశోధనలు చేసారు.1938 లో గుంటూరులో జరిగిన ఆంధ్ర ఆయుర్వేద మహావైద్య సమ్మేళనంలో శాస్త్రీయ ఔషథ నిర్మాణం, ఔషధీ మూలికా ద్రవ్య మౌక్తికాదిమణిలలో నూతన పరిశోధనా పత్రాలను సమర్పించి బంగారుపతకాన్ని అందుకున్నారు.

1946లో ఆయన స్వగ్రామంలో ఆయుర్వేద వైద్య చికిత్సాలయాన్ని నెలకొల్పారు. ఆంధ్ర ఆయుర్వేద పరిషత్ మహాసభలను 1957లో మహా వైభవంగా నిర్వహించి కార్యదక్షులుగా పేరు పొందారు. "వణుకూరు ఆచార్యులు" గా పేరు పొందారు. ఎన్నో జటిలమైన,దీర్ఘకాలిక వ్యాథులకు మందులను తయారుచేసారు. శాస్త్రీయంగా వినూత్న ఔషథాలను రూపొందిచారు. అబిమానులు,శిష్యులు ఆయనను "అపర ధన్వంతరి" గా పేర్కొన్నారు.

ఆయన స్వగ్రామంలో 1982 లో మరణించారు.

## దీవిశ్రీనివాసాచార్యులు మెమోరియల్ ఎ.పి స్టేట్ లెవెల్ సిల్వర్ మెడల్
**దీవిశ్రీనివాసాచార్యులు మెమోరియల్ ఎ.పి స్టేట్ లెవెల్ సిల్వర్ మెడల్** ను ఆయుర్వేద రంగంలో పరిశోధకులకు యిస్తారు.

## ములాలు

## ఇతర లింకులు

వర్గం:తెలుగువారిలో వైద్యులు
వర్గం:కృష్ణా జిల్లా వైద్యులు
వర్గం:1904 జననాలు
వర్గం:కృష్ణా జిల్లా శాస్త్రవేత్తలు
పిట్టువారిపాలెం (పిట్టలవానిపాలెం)

**పిట్టువారిపాలెం** బాపట్ల జిల్లా పిట్టలవానిపాలెం మండలానికి చెందిన రెవెన్యూయేతర గ్రామం.

## గ్రామములోని దర్శనీయ ప్రదేశములు/దేవాలయములు
గ్రామదేవత శ్రీ అంకమ్మ తల్లి ఆలయం:- ఈ ఆలయంలో అమ్మవారి వార్షిక కొలుపులు 2015,జూన్-14 నుండి 17 వరకు, నిర్వహించెదరు. ఈ ఆలయంలో 17వ తేదీ బుధవారంనాడు, బండ్లమ్మ తల్లి కొలుపులు ఘనంగా నిర్వహించారు. అమ్మవారి ఘటాలను గ్రామములోని ప్రధానవీధులలో ఊరేగించారు. యువకులు కేరింతలుకొడుతూ ఉత్సాహంగా ఊరేగింపులో పాల్గొన్నారు. గ్రామ దేవత అంకమ్మ తల్లి కొలుపులలో భాగంగా, నాలుగవరోజున బండ్లమ్మ తల్లి కొలుపులు, ఐదవరోజున మారెమ్మ తల్లి కొలుపులు, నిర్వహించడం ఇక్కడ ఆచారంగా వస్తున్నది.

వర్గం:పిట్టలవానిపాలెం మండలం లోని రెవిన్యూయేతర గ్రామాలు
మల్లిక్ (అయోమయ నివృత్తి)

* మల్లిక్ : కార్టూనిస్టు.
* మల్లిక్ (గాయకుడు) : గాయకుడు
ఎం.గురురాజు

right|thumb|150px|ఎం.గురురాజు
**ఎం.గురురాజు** హోమియోపతి వైద్య శాస్త్రవేత్త.
## జీవిత విశేషాలు
డా.గురురాజ్ జూన్ 28 1897 లో జన్మించారు. ప్రారంభంలో ఆయన ఒక ఉపాధ్యాయునిగా పనిచేసారు. తరువాత 1922లో అల్లోపతిలో వైద్య పట్టాను(ఎం.బి.బి.ఎస్) ను మద్రాసు మెడికల్ కాలేజీ నుండి పొందారు. 1924 లో  గుడివాడలో అల్లోపతి ప్రాక్టీసు మొదలుపెట్టారు. 1932 లో స్వాతంత్ర్యోద్యమంలో పాల్గొని జైలు శిక్ష అనుభవించారు. జైలునుండి విడుదలైన తరువాత ఆయన పేదలకు సేవలందించాలన్న సదాశయంతో గ్రామీణ ప్రాంతంలోనే హోమియోపతి ప్రాక్టీసు మొదలుపెట్టారు. తరువాత ఆయన యు.ఎస్.ఎ కు వెళ్ళి హోమియోపతి లో పోస్టు గ్రాడ్యుయేట్ శిక్షణ పొందారు. అచట హోమియోపతి దిగ్గజాలైన డా.వుడ్‌బరీ, డా.రాబర్ట్స్, డా.స్పాల్డింగ్, డా.ఎలిజబెత్ హబ్బర్డ్ వంటి వారితో కలసి పనిచేసే అవకాశం లభించింది.

## వైద్య సేవలు
గ్రామీణ ప్రాంతంలో ప్రాక్టీసు ప్రారంభించిన తరువాత స్వాతంత్ర్య పోరాట స్ఫూర్తి కలిగి శాసనోల్లంఘన ఆందోళనలో పాల్గొన్నారు. కారాగార శిక్ష పడిన తరువాత జైలు వాసంలో హోమియోపతి వైద్య విధానం మీద వెలువడిన గ్రంథాలను చదివే అవకాశం కలిగింది. ఈ సందర్భమే ఈయన జీవితాన్ని గొప్ప మలుపు తిప్పింది. రోగలక్షణాలను చికిత్స చేయడమనే ప్రక్రియ హోమియోపతి వైద్య చికిత్సా విధానంలో ఉందని, ఈ విలక్షణమైన చికిత్సను చేపట్టి పరిశోధనలు చేయాలని కారాగార వాసంలోనే నిర్ణయించుకున్నారు. జీవితకాలమంతా ప్రామాణికంగా పనిచేసే  మందులలో దివ్యత్వం ఉందని భావించిన గురురాజు జైలు నుండి వెలుపలికి వచ్చిన తరువాత అల్లోపతికి స్వస్తివచనం పలికారు.

1936లో ప్రసిద్ధ హోమియో వైద్యుల వద్ద శిక్షణ పొందుతూ ఆ మందులమీద పరిశోధనలు ప్రారంభించారు. నూతన ఔషథ మిశ్రమాలను ఆవిష్కరించారు.  హోమియో వైద్యంతో పాటు ప్రచారాన్ని కూడా ఉధృతం చేసారు. నాటు వైద్యాలకు ప్రాధాన్యతనిచ్చే ప్రజలను హోమియో వైద్యం వైపు మరల్చడానికి ఎన్నోన్నో ప్రయాసలు పడ్డారు. రోగుల పట్ల ఆత్మీయంగా మసలి, వారి ప్రగాఢ విశ్వాసాన్ని పొందారు. 1945 లో హోమియో కళాశాలను ప్రారంభించారు.

డా.గురురాజు గుడివాడ మ్యునిసిపల్ కౌన్సిల్ కు రెండుసార్లు ఎన్నికైనారు. ఆయన ఎ.పి.హోమియోపథిక్ అసోసియేషన్ అధ్యక్షులుగా కూడా వ్యవహరించారు. ఆయన భారతీయ హోమియో థెరపీ బోర్డులో మెంబరుగా 1956 నుండి ఉన్నారు. ఆయన లక్నోలో 1951 లోజరిగిన రెండవ ఆల్ ఇండియా హోమియోపథిక్ కాంగ్రెస్ కు అధ్యక్షులుగా ఉన్నారు.

## మూలాలు

## ఇతర లింకులు
* pioneers of homeopathy

వర్గం:హోమియోపతి వైద్యులు
వర్గం:తెలుగువారిలో వైద్యులు
వర్గం:1897 జననాలు
వర్గం:1963 మరణాలు
వర్గం:కృష్ణా జిల్లా స్వాతంత్ర్య సమర యోధులు
వర్గం:తెలుగువారిలో స్వాతంత్ర్య సమర యోధులు
వర్గం:కృష్ణా జిల్లా వైద్యులు
అక్కపల్లె (కొమరోలు)

**అక్కపల్లె,** మార్కాపురం జిల్లా కొమరోలు మండలానికి చెందిన రెవెన్యూయేతర గ్రామం.

## దర్శనీయ ప్రదేశాలు/దేవాలయాలు
శ్రీ సీతారామస్వామివారి ఆలయం:- ఈ ఆలయ పునఃప్రతిష్ఠా మహోత్సవం నిర్వహించి, 41 రోజులైన సందర్భంగా, 2015,జూన్-11వ తెదీ గురువారంనాడు, ఆలయంలో ఉత్సవాలు నిర్వహించారు. ఈ సందర్భంగా బొడ్డురాయిని పూజించారు. [2]

## ప్రధాన పంటలు
వరి, అపరాలు, కాయగూరలు

## ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు

## వెలుపలి లింకులు
ముద్దసాని

## ప్రముఖులు
* ముద్దసాని దామోదర రెడ్డి : మాజీ శాసనసభ్యులు, మంత్రి.
* ముద్దసాని కోదండ రామిరెడ్డి : తెలుగు ప్రజానీకానికి ప్రొఫెసర్. కొదండరాంగా సుపరిచితుడు. ప్రొఫెసర్. కొదండరాం ఒక విద్యావేత్త, ఆచార్యులు.
ముద్దసాని దామోదర రెడ్డి

**ముద్దసాని దామోదర రెడ్డి**, తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు. తెలుగుదేశం పార్టీ తరపున కమలాపూర్ శాసనసభ నియోజకవర్గం నుండి నాలుగుసార్లు ప్రాతినిథ్యం వహించాడు. మంత్రిగా కూడా పనిచేశాడు.

## జీవిత విశేషాలు
దామోదర్ రెడ్డి 1956, జూలై 20న తెలంగాణ రాష్ట్రం, కరీంనగర్ జిల్లా, వీణవంక మండలంలోని మామిడాలపల్లి గ్రామంలో జన్మించాడు.

## వ్యక్తిగత జీవితం
దామోదర్ రెడ్డికి మాలతిరెడ్డితో వివాహం జరిగింది. వారికి ఒక కుమారుడు (కశ్యప్ రెడ్డి) ఉన్నాడు.

## రాజకీయ జీవితం
కరీంనగర్ జిల్లా కమలాపూర్ నియోజకవర్గం నుండి తెలుగుదేశం పార్టీ తరపున శాసనసభ్యుడిగా నాలుగుసార్లు ప్రాతినిథ్యం వహించాడు. నారా చంద్రబాబు నాయుడు, టీడీపీ వ్యవస్థాపకులు, స్వర్గీయ నందమూరి తారక రామారావుల మంత్రివర్గంలో యువజన వ్యవహారాలు, పర్యాటక శాఖ, రవాణా శాఖ, సాంకేతిక మంత్రిగా పనిచేశాడు. కరీంనగర్ జిల్లాకు చెందిన హుజురాబాద్ నియోజకవర్గానికి టిడిపి ఇంచార్జిగా కూడా పనిచేశాడు.

1985లో టిడిపి నుండి పోటిచేసి భారత జాతీయ కాంగ్రెస్ పార్టీ అభ్యర్థి రామచంద్రారెడ్డిపై 15,118 ఓట్ల మెజారిటీతో గెలుపొందాడు. 1989లో కాంగ్రెస్ పార్టీ అభ్యర్థి లింగంపల్లి వీరారెడ్డిపై 6,284 ఓట్ల మెజారిటీతో గెలుపొందాడు. 1994లో కాంగ్రెస్ పార్టీ అభ్యర్థి కేతిరి సాయిరెడ్డిపై 27,317 ఓట్ల మెజారిటీతో గెలుపొందాడు. 1999లో కాంగ్రెస్ పార్టీ అభ్యర్థి ఎరుకల వీరేశంపై 16,092 ఓట్ల మెజారిటీతో గెలుపొందాడు. 

2004లో పోటిచేసి టిఆర్ఎస్ అభ్యర్థి ఈటెల రాజేందర్ చేతిలో 19,619 ఓట్ల తేడాతో ఓడిపోయాడు. 2009 ఉమ్మడి ఆంధ్రప్రదేశ్ కు జరిగిన ఎన్నికల్లో మహాకూటమి పొత్తులో భాగంగా కమలాపూర్ సీటును టిఆర్ఎస్ రావడంతో దామోదర్ రెడ్డి పోటీచేయలేదు. 2010లో హుజురాబాద్ శాసనసభ నియోజకవర్గంకు జరిగిన ఉపఎన్నికలో పోటిచేసి టిఆర్ఎస్ అభ్యర్థి ఈటెల రాజేందర్ చేతిలో 79,227 ఓట్ల తేడాతో ఓడిపోయాడు.

## మరణం
గత కొంతకాలంగా అనారోగ్యంతో బాధపడుతున్న ముద్దసాని దామోదర రెడ్డి నిజామ్ ఇన్‌స్టిట్యూట్ ఆఫ్ మెడికల్ సైన్స్ (నిమ్స్) ఆసుపత్రిలో చికిత్స పొందుతూ 2012, ఏప్రిల్ 9న మృతి చెందాడు.

## మూలాలు

వర్గం:2012 మరణాలు
వర్గం:తెలుగుదేశం పార్టీ రాజకీయ నాయకులు
వర్గం:కరీంనగర్ జిల్లా రాజకీయ నాయకులు
వర్గం:వరంగల్లు పట్టణ జిల్లా నుండి ఎన్నికైన ఆంధ్రప్రదేశ్ శాసన సభ్యులు
రఘుతు సత్యనారాయణ

**రఘుతు సత్యనారాయణ** తెలుగు సినిమా నిర్మాత.సత్తెన్నగా చిత్రసీమలో సుపరిచితుడు.ఆయన ‘శివాజీ’, ‘ఒరేయ్‌ తమ్ముడు’ చిత్రాల నిర్మాత.
## జీవిత విశేషాలు
   
## తెలుగు సినిమా
శ్రీహరి హీరోగా ‘శివాజీ’ (2000), శ్రీహరి, దాసరి అరుణ్‌ కుమార్‌ హీరోలుగా ‘ఒరేయ్‌ తమ్ముడు’ (2001) సినిమాలను ఆయన నిర్మించారు.తన చిన్న కుమారుడు హరి వరుణ్‌ను ‘లైలామజ్ను’ (2007) సినిమాతో హీరోగా పరిచయం చేశారు. హీరో శ్రీహరికి సన్నిహిత మిత్రుడైన సత్యనారాయణ డా.దాసరి నారాయణరావు,  మోహన్‌బాబుకు  కూడా ఆప్తుడు.

## వ్యక్తిగత జీవితం
ఆయనకు భార్య, ఇద్దరు కుమారులు, ఒక కుమార్తె ఉన్నారు. ప్రస్తుతం వీరంతా అమెరికాలో ఉన్నారు.
## మరణం
సంక్రాంతి పండుగను పురస్కరించుకుని సీతాఫల్‌మండికి చెందిన స్నేహితులతో సత్యనారాయణ మూడు రోజుల క్రితం భీమవరం వెళ్ళారు.జనవరి 8 2015 రాత్రి సంబరాలల్లో ఉన్న ఆయన ఉన్నట్లుండి క్రింద పడిపోవటంతో భీమవరం ఆసుపత్రికి తరలించారు. మెదడులో రక్తప్రసరణ ఆగిపోవటంతో వైద్యులు అదేరోజు రాత్రి ఆపరేషన్‌ చేశారు. రఘుతు సత్యనారాయణ శుక్రవారం ఉదయం పశ్చిమగోదావరి జిల్లా భీమవరంలో  జనవరి 9 2015 న మృతి చెందారు.
## మూలాలు

## ఇతర లింకులు
* http://ap6am.com/te/raghuthu-satyanarayana-is-no-more-583290.html

వర్గం:తెలుగు సినిమా నిర్మాతలు
వర్గం:2015 మరణాలు
జగన్నాధరావు

**జగన్నాధరావు** తెలుగువారిలో కొందరి పేరు.

* మంచాళ జగన్నాధరావు, ప్రముఖ వైణిక విద్వాంసులు. 
* కె.జె.రావు ప్రసిద్ధిచెందిన కొమ్మాజోస్యుల జగన్నాధరావు, ‎ భారత ఎన్నికల కమిషన్ పరిశీలకులు.
ఎన్.లక్ష్మీనారాయణ ముదిరాజ్

**నెల్లి లక్ష్మీనారాయణ నారాయణ ముదిరాజ్** (1929 నవంబరు 7 – 2015 మార్చి 4) మహరాజ్ గంజ్ మాజీ శాసన సభ్యులు, స్వాతంత్ర్య సమరయోధుడు.

## జీవిత విశేషాలు
తెలంగాణ తొలిదశ ఉద్యమ కాలంలో లక్ష్మీనారాయణ ముదిరాజ్ (1969-70) నగర మేయర్‌గా పనిచేశారు. అతని హయాంలోనే గన్‌పార్కులోని అమరవీరుల స్తూపాన్ని నిర్మించడంతో అప్పటి ప్రభుత్వం జైలుకు పంపింది.అనంతరం 1972 నుంచి 1978 వరకు మహరాజ్ గంజ్ శాసన సభ్యుడుగా (ప్రస్తుతం గోషామహల్), బీసీ కమిషన్ సభ్యునిగా, ఆంధ్రప్రదేశ్ ముదిరాజ్ మహాసభ అధ్యక్షునిగా, ఏపీ టింబర్ మర్చెట్స్ సంఘ అధ్యక్షునిగా అతను పనిచేశారు.  భారత స్వాతంత్ర్యోద్యమంలో క్విట్ ఇండియా ఉద్యమంలో పాల్గొన్నాడు. రజాకర్లకు వ్యతిరేక పోరాటంలో పాల్గొన్నాడు.

## వ్యక్తిగత జీవితం
లక్ష్మీనారాయణకు ఇద్దరు కుమారులు, ఐదుగురు కూతుళ్లు ఉన్నారు.
## మరణం
అనారోగ్యంతో ఉన్న ఆయన హైదర్‌గూడలోని అపోలో ఆసుపత్రిలో చికిత్స పొందుతూ తుది శ్వాస విడిచారు.

## మూలాలు

## ఇతర లింకులు
* స్వాతంత్ర్య యోధుడు లక్ష్మీనారాయణ కన్నుమూత
* గన్‌పార్క్ అమరవీరుల స్తూపం నిర్మాణ సారధి.. 

వర్గం:1929 జననాలు
వర్గం:2015 మరణాలు
వర్గం:తెలుగువారిలో స్వాతంత్ర్య సమర యోధులు
వర్గం:హైదరాబాదు జిల్లా స్వాతంత్ర్య సమర యోధులు
వర్గం:హైదరాబాదు నగర మేయర్లు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ విమోచనోద్యమంలో పాల్గొన్న హైదరాబాదు జిల్లా వ్యక్తులు